**Maakonna arengustrateegia 2035+ koostamise juhtgrupi koosoleku memo nr 1**

06.04 2018 Paides, Wabalinna majas /kell 9.00-12.00

**Osalesid:** Tiina Oraste Järva valla abivallavanem, Jüri Ellram Järva valla volikogu esimees, Teele Kukk Järva valla arendusspetsialist, Karola Jaanof Paide linna arendusnõunik, Siret Pihelgas Paide abilinnapea, Pipi-Liis Siemann Türi vallavanem, Üllar Vahtramäe Türi valla arendusspetsialist

Teemad, mida arutati:

* Mis on maakond? Kes kannab maakonna identiteeti ja vastutab selle arengu eest? Kuidas seda tehakse?
* Mis on arengukava eesmärk, miks on meile arengustrateegiat vaja? Kes osalevad arengukava tegevuste elluviimises?
* Millised on peamised arengueeldused aastaks 2035+? Megatrendid? Peamised arengusuunad? Visioon?
* Milline on arengukavandamise edasine protsess? Kes ja kuidas arengukavandamisega tegeleb, jälgib muudatuste elluviimist? Arengukava organisatsioon

Regionaalarenguga seotud tegevused peaksid kajastuma arengustrateegias. Juhtgruppi kaasata ka abilinnapead ja abivallavanemad. Kokku tuleb leppida, et kõik oosapooled on valmis oma igapäeva töö kõrvalt tegeleda ja panustada maakonna strateegia tasandile. Oluline on kommunikeerida, et ametnik mõistaks ja sooviks panustada. Vajalik on KOV juhtide tähelepanu, et ta sooviks ja tahaks. Kuidas kasvatada meie endi strateegilist mõtlemist ja planeerimist? Elukestev õpe, kuidas seda korraldada. Kutsehariduse tasand peaks olema piirkondlik. KOV juht peab tahtma panustada.

Kokku võtta erinevate eluvaldkondade inimesed ja KOV juhid – strateegia protsessi alguses kohe nüüd veel kevadel, 30.aprillil

Määratleda ära, et strateegias on kirjas olulised kokkulepped – majandusõpe, ettevõtlik kool, kogukond – need peavad olema seotud. Mida on vaja teha ja kuidas seda teha. See ei pea olema igal pool samasugune, vaid ka erinev. Kogukonnapraktika EMSL poolt, Tagasi kooli. Strateegias kirjas ka need, mida saame riigi tasandile edastada.

Avalikud teenused, mida ühiselt teha nn. sots transport. Kui valmis me oleme koostööd tegema, siis tekib ühine arusaamine iseenesest. Leiame esmalt sisu ja vajaduse avalikus teenuses ja siis hakkaks piire kaotama. KOV juht peaks oma KOVis ära kaardistama need teenused, mida oleks vajadus teha ühiselt. See on mõtteviisi muutus.

Inimvara ja rahvastik – kõige keerulisem teema. Meil on ukrainlased, lätlased, venelased. Aastas on vaja 15 000 töökätt Eestis. Mis on maakonnal võimalik ära teha, et muuta meie maakond atraktiivseks. Intellektuaalsed eesti venelased lähevad ära, liiguvad need, kes on võimekamad. Lõunast liikuvad inimesed tuleks Järvamaal maha võtma. Kas me täna ootame ja kuidas ootame. Mida me saame ise keskkonna loomiseks teha nn. edastada töökuulutused kakskeelsena. Kuidas saada inimesi juurde ja kuidas tegeleda rändega. Kuidas me oma inimesi arendame, kuidas me saaksime seda ühiselt teha. Oluline on arengukeskkonda pakkuda. Oluline on siduda end ülikoolidega, inkubaatoritega ja luua ühine võrgustik. Kellelgi peab olema aega suhelda kõrgkoolidega.

Öko ja taaskasutus on tõusvad trendid. Kliima muutumisega seotud tagajärgedega peaks hakkama täna tegelema. Kuidas ära kasutada välismaalasi, kes meid külastavad ja nende võrgustikke, meist rääkimisel. Sõpruslinnade suurem ära kasutamine ettevõtluse arendamiseks.